pythainlp/thai-wiki-dataset-v4 huggingface dataset:
ภาราดา ชัชวาลโชติกุล

ภาราดา ชัชวาลโชติกุล (เกิด 13 ตุลาคม พ.ศ. 2539) ชื่อเล่น เฟิร์ส เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
ภาราดา ชัชวาลโชติกุล (ชื่อเล่น: เฟริสท์) เกิดวันที่ 13 ตุลาคม พ.ศ. 2539 ในกรุงเทพมหานคร จบการศึกษาระดับมัธยมศึกษาจาก โรงเรียนเซนต์คาเบรียล จบการศึกษาระดับปริญญาตรีจาก คณะนิเทศศาสตร์ มหาวิทยาลัยกรุงเทพ 
เข้าวงการจากการประกวด Thailand’s Most Famous ขวัญใจไทยแลนด์ โดยได้รับรางวัลชนะเลิศและได้เซ็นสัญญาเป็นนักแสดงสังกัดสถานีวิทยุโทรทัศน์ไทยทีวีสีช่อง 3 นอกจากนี้ยังเคยเป็นแดนซ์เซอร์ใน งานคอนเสิร์ต AF6, งานคอนเสิร์ต วี แคร์ (ของเบิร์ด ธงไชย แมคอินไตย์) งานคอนเสิร์ต This is it (ไมเคิล แจ็กสัน)
โดราเอมอน ตอน ตะลุยแดนมหัศจรรย์

โดราเอมอนเดอะมูฟวี่: ตะลุยแดนมหัศจรรย์ของโนบิตะ (; โรมาจิ: "Doraemon Nobita no Daimakyō") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 3 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 13 มีนาคม ค.ศ. 1982
โดราเอมอน ตอน ผจญภัยใต้สมุทร

โดราเอมอนเดอะมูฟวี่: ผจญภัยใต้สมุทรของโนบิตะ (; โรมาจิ: "Doraemon Nobita no Kaiteiki Ganjō") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 95 นาที ภาพยนตร์ชุดนี้ถือเป็นตอนที่ 4 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1983
โดราเอมอน ตอน ท่องแดนเวทมนตร์

โดราเอมอนเดอะมูฟวี่: ท่องแดนเวทมนตร์ของโนบิตะ (; โรมาจิ: "Doraemon Nobita no Makai Daibōken") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 5 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 17 มีนาคม ค.ศ. 1984
โดราเอมอน ตอน สงครามอวกาศ

โดราเอมอนเดอะมูฟวี่: สงครามอวกาศของโนบิตะ  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 6 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 16 มีนาคม ค.ศ. 1985
โดราเอมอน ตอน สงครามหุ่นเหล็ก

โดราเอมอนเดอะมูฟวี่: โนบิตะ สงครามหุ่นเหล็ก (; โรมาจิ: "Doraemon Nobita to Tetsujin Heidan") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 7 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 15 มีนาคม ค.ศ. 1986
โดราเอมอน ตอน เผชิญอัศวินไดโนเสาร์

โดราเอมอนเดอะมูฟวี่: โนบิตะ เผชิญอัศวินไดโนเสาร์ (; โรมาจิ: 'Doraemon Nobita to Ryū no Kishi')หรือชื่อคนไทยรู้จักคือ บุกแดนใต้พิภพ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 8 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 14 มีนาคม ค.ศ. 1987
โดราเอมอน ตอน ท่องแดนญี่ปุ่นโบราณ

โดราเอมอนเดอะมูฟวี่: ท่องแดนญี่ปุ่นโบราณของโนบิตะ (; โรมาจิ: "Doraemon Nobita no Nippon Tanjō") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 100 นาที ภาพยนตร์ชุดนี้ถือเป็นตอนที่ 10 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 11 มีนาคม ค.ศ. 1989
ตัวละครพิเศษในภาคนี้.
เด็กหนุ่มมนุษย์ยุคหิน ถูกดูดไปยังโลกมนุษย์ (ยุคปัจจุบันของญี่ปุ่น) และได้พบกับโดราเอมอน, โนบิตะ และเพื่อนๆ โดยบังเอิญในห้องนอนของโนบิตะ จนได้เป็นเพื่อนสนิทของโนบิตะ และเริ่มเดินทาง
โดราเอมอน ตอน ตะลุยดาวต่างมิติ

โดราเอมอนเดอะมูฟวี่: โนบิตะ ตะลุยดาวต่างมิติ  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 100 นาที ภาพยนตร์ชุดนี้ถือเป็นตอนที่ 11 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 10 มีนาคม ค.ศ. 1990
โดราเอมอน ตอน ตะลุยแดนอาหรับราตรี

โดราเอมอนเดอะมูฟวี่: ตะลุยแดนอาหรับราตรีของโนบิตะ (; โรมาจิ: "Doraemon Nobita no Dorabian Naito") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 12 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 1991
เรื่องย่อ.
โนบิตะและโดราเอมอนได้ใช้รองเท้าวิเศษที่สามารถเข้าไปในหนังสือภาพนิทานได้ ซึ่งทั้งสองคนได้เข้าในเรื่องการผจญภัยของซินแบด(เป็นนิทานที่โนบิตะชอบ) เมื่อดูจบก็ต้องการไปชวนชิสุกะมาเข้าไปในหนังสือภาพด้วยกันแต่เธอติดธุระต้องไปแคมป์ นอกจากนั้นไจแอนท์กับซึเนโอก็ได้แอบฟังโนบิตะกับชิซุกะคุยกันทำให้พวกเขาอยากเล่นด้วย โนบิตะจึงต้องจำใจพาทั้งสองคนไปเล่นด้วยพวกเขาเลือกเข้าไปในนิทานเรื่อง แจ๊คผู้ฆ่ายักษ์ โดยไม่ได้ฟังคำแนะนำจากโนบิตะก่อนว่าต้องทำอย่างไรเมื่อเข้าไปแล้ว และในขณะเดียวกันชิซุกะได้กลับมาหาโนบิตะเพราะเธอจำวันไปเข้าแคมป์ผิดจึงมาเล่นด้วยกันได้และเรื่องเลือกพินอคคีโอ ทุกอย่างเป็นไปเรื่อยๆจนกระทั่งซึเนโอะและไจแอนท์เกิดความเบื่อและเกิดอยากสนุกจึงทำสมุดภาพนิทานทุกเรื่องปนกันจนสับสน โนบิตะและชิซุกะรู้สึกถึงไม่ความปกติแต่ไม่ได้คิดอะไรจนชิซุกะขอตัวกลับบ้านก่อนแต่โนบิตะนั้นขออยู่ต่อ เธอหลงเข้าไปในนิทานเรื่องอาหรับราตรีและไม่สามารถกลับสู่โลกความจริงได้ 
โนบิตะคิดว่าชิซุกะกลับมาแล้วแต่ก็มารู้ทีหลังจากเพราะโดราเอมอนได้เช็ครองเท้าและพบว่ารองเท้าหายไปหนึ่งคู่ โนบิตะรู้สึกเสียใจมากและได้ฝันว่าชิซุกะอยู่ในอันตราย จึงชวนโดราเอมอน ไจแอนท์และซึเนโอะไปออกตามหาเธอกลับมาให้เร็วที่สุดเท่าที่จะทำได้ เมื่อพวกเขาเข้าไปอยู่ในโลกอาหรับราตรีต่างพบเจออุปสรรคมากมายทั้งติดอยู่โดนโจรหลอก โดนโยนลงทะเล โดราเอมอนโดนโจรขโมยกระเป๋าวิเศษไปทำให้พวกเขาใช้ชีวิตกันอย่างลำบากมากโดยเฉพาะเมื่อเดินทางอยู่ในทะเลทราย
ทางด้านชิซุกะเธอโดนพ่อค้าทาสชาวอาหรับจอมเจ้าเล่ห์จับตัวไว้ เขาเห็นเธอหน้าตาน่ารักและผิวพรรณดีจึงต้องการนำเธอไปขายที่วังทองคำในทะเลทราย เธอพยายามหลอกพ่อค้าทาสให้ตัวเองหนีออกมาแต่ก็โดนจับเขาได้ ไม่นานนักเธอก็ได้เจอทุกๆคนและได้รับความช่วยเหลือจากองค์ราชาแห่งวังทองคำที่ใจดี ร่ำรวยและมีของวิเศษครอบครองอยู่มากมาย ซึ่งเขาได้ช่วยเหลือพวกโนบิตะที่กำลังลำบากในทะเลทรายมาก่อนหน้านั้น เรื่องราวกำลังจะจบลงด้วยดีถ้าหากไม่มีจอมโจรที่พวกโนบิตะเจอในตอนแรกและพ่อค้าทาสได้ร่วมมือกันจะยึดวังทองคำ ทุกคนจึงต้องอยู่ช่วยเหลือองค์ราชาในการกำจัดโจรร้ายทั้งสองคน
โดราเอมอน ตอน บุกอาณาจักรเมฆ

โดราเอมอนเดอะมูฟวี่: โนบิตะ บุกอาณาจักรเมฆ (; โรมาจิ: "Doraemon Nobita to Kumo no Ōkoku") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 98 นาที ภาพยนตร์ชุดนี้ถือเป็นตอนที่ 13 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1992
โดราเอมอน ตอน สามอัศวินในจินตนาการ

โดราเอมอนเดอะมูฟวี่: โนบิตะ สามอัศวินในจินตนาการ (; โรมาจิ: "Doraemon Nobita to Mugen Sankenshi") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 15 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1994
เรื่องย่อ.
คืนหนึ่งโนบิตะได้ฝันว่าตัวเองอยู่ในโลกเทพนิยายแฟนตาซี เป็นอัศวินที่เก่งกาจกว่าใครๆแต่เมื่อฉากสำคัญเขามักจะต้องตื่นทุกครั้งจนรู้สึกเซ็งและขอร้องให้โดราเอมอนหาของวิเศษที่ทำให้ฝันดีๆมาให้นั้นคือ เครื่องตั้งความฝันตามใจ มีความสามารถทำให้ฝันไปตามที่ผู้ใช้ต้องการและสามารถดูและควบคุมฝันคนอื่นได้ โนบิตะเลือกเรื่องที่อยากจะฝันอยู่พักใหญ่จนมาลงเอยที่เรื่อง สามอัศวินในจินตนาการ เขานึกสนุกจึงอยากให้เพื่อนๆอย่างชิซุกะ ไจแอนท์และซึเนโอะมาอยู่ในฝันเขาด้วย(โดราเอมอนได้ตามทีหลังเนื่องด้วยความเบื่อที่เป็นคนดูฝ่ายเดียวและง่วงนอนเช่นกัน) โนบิตะรู้สึกสนุกและชอบมากจนอยากฝันนานๆจึงสลับความฝันและความจริงให้นานขึ้น ซึ่งต่างจากเพื่อนๆที่เข้ามาในฝันเดียวกันโดยไม่ปรึกษากันก่อน เรื่องสามอัศวินในจินตนาการเป็นเรื่องราวของอัศวินดาบเงินชิโรดาเงะที่แข็งแกร่งและเป็นอมตะ ต้องผจญภัยกับพ้องเพื่อน สู้กับกลุ่มจักรพรรดิ์ปีศาจเอโดโรมุและกองทัพปีศาจที่ชั่วร้ายต้องการยึดโลกนี้...
โดราเอมอน ตอน ผจญภัยสายกาแล็คซี่

โดราเอมอนเดอะมูฟวี่: โนบิตะ ผจญภัยสายกาแล็คซี่  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 17 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 2 มีนาคม ค.ศ. 1996 และออกฉายในประเทศไทย 22 ตุลาคม พ.ศ. 2541
โดราเอมอน ตอน ตะลุยเมืองตุ๊กตาไขลาน

โดราเอมอนเดอะมูฟวี่: ตะลุยเมืองตุ๊กตาไขลานของโนบิตะ  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 18 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 1997 และออกฉายในประเทศไทย 9 กันยายน พ.ศ. 2542
โดราเอมอน ตอน ผจญภัยเกาะมหาสมบัติ

โดราเอมอนเดอะมูฟวี่: ผจญภัยเกาะมหาสมบัติของโนบิตะ (; โรมาจิ: "Doraemon Nobita no Nankai Daibōken") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 19 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1998 และออกฉายในประเทศไทย 13 พฤศจิกายน พ.ศ. 2543
โดราเอมอน ตอน ตะลุยอวกาศ

โดราเอมอนเดอะมูฟวี่: ตะลุยอวกาศของโนบิตะ (; โรมาจิ: "Doraemon Nobita no Uchū Hyōryūki") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 20 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 6 มีนาคม ค.ศ. 1999 และออกฉายในประเทศไทย 8 ตุลาคม พ.ศ. 2544
โดราเอมอน ตอน โนบิตะและอัศวินแดนวิหค

โดราเอมอนเดอะมูฟวี่: โนบิตะและอัศวินแดนวิหค (; โรมาจิ: 'Doraemon Nobita to Tsubasa no Yūsha tachi') เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 22 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 10 มีนาคม ค.ศ. 2001 และเข้าฉายในประเทศไทยเมื่อวันที่ 11 ตุลาคม พ.ศ. 2546 (ค.ศ. 2003) โดยใช้ชื่อตอนว่า "โนบิตะ และอัศวินแดนวิหค"
โดราเอมอน ตอน โนบิตะ ตะลุยอาณาจักรหุ่นยนต์

โดราเอมอนเดอะมูฟวี่: โนบิตะ ตะลุยอาณาจักรหุ่นยนต์  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 80 นาที ภาพยนตร์ชุดนี้ถือเป็นตอนที่ 23 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 2002 และเข้าฉายในประเทศไทยเมื่อวันที่ 30 กันยายน พ.ศ. 2547 (ค.ศ. 2004) โดยใช้ชื่อตอนว่า "โนบิตะ ตะลุยอาณาจักรหุ่นยนต์"
เรื่องย่อ.
ณ อาณาจักรหุ่นยนต์ ดินแดนที่หุ่นยนต์และมนุษย์อยู่ร่วมกันอย่างมีความสุข แต่เมื่ออาณาจักรถูกปกครองด้วยราชินีแจนซึ่งมีความแค้นกับหุ่นยนต์เพราะมีแรื่องราวฝังใจในอดีตที่สะเทือนใจจนทำให้เสียพ่อไป (ราชาองค์ก่อน) เธอมีความต้องการล้างโปรแกรมให้หุ่นยนต์ไร้ความรู้สึกเป็นเพียงแค่เครื่องมือรับใช้มนุษย์เท่านั้น ทำให้หุ่นยนต์จำนวนมากโดนจับไปล้างโปรแกรม ไม่เว้นแม้แต่ มาเรีย หุ่นยนต์แม่นมของราชินีและลูกชาย โปโกะ ที่เลี้ยงดูแลเธอและผูกพันกันมาตั้งแต่เด็ก สองแม่ลูกพยายามที่จะหนีการจับของทหารหุ่นยนต์ มาเรียโดนทหารจับได้แต่โปโกะนั้นสามารถหนีรอดมาได้อย่างหวุดหวิดจากการเปิดประตูมิติโดยไม่ได้ตั้งใจ 
ฝั่งโลกมนุษย์ ซึเนโอะได้นำหุ่นยนต์สุนัขที่แสนฉลาดมาโชว์เพื่อนๆดูตามประสา ทำให้ทุกคนอยากมีบ้างโดยเฉพาะโนบิตะที่ต้องการอยากได้หุ่นยนต์สัตว์เลี้ยงจึงสั่งหุ่นยนต์จากโลกอนาคตโดยแอบโดราเอมอนสั่งจากกระเป๋าสำรอง ระหว่างการขนส่งสินค้าได้มีโปโกะออกมาจากประตูมิติด้วยโดยบังเอิญแต่โนบิตะไม่รู้ โปโกะนั้นโดนไลล่าจนได้รับบาดเจ็บแต่เขาก็เดินหาแม่ทั่วเมืองจนมาสลบอยู่ที่ลานกว้างที่ โดราเอมอน โนบิตะ ชิซุกะ ไจแอนท์ และซึเนโอะกำลังอยู่แถวนั้นพอดี ทำให้พวกเขาสงสารละต้องการนำเขาไปรักษาและนำกลับที่ๆเขามา ระหว่างการเดินทางเต็มไปด้วยอุปสรรคจากการตามล่าจากทหารหุ่นยนต์จนเครื่องไทม์แมชชีนพัง แต่โชคดีที่ได้รับช่วยเหลือจากหมอรักษาหุ่นยนต์และนักวิทยาศาสตร์เอาไว้ ระหว่างที่อยู่ที่นั้นพวกเขาได้ผจญภัยและร่วมช่วยเหลือให้อาณาจักรกลับมาสงบสุขเหมือนดังเดิม
โดราเอมอน ตอน โนบิตะกับตำนานยักษ์พฤกษา

โดราเอมอนเดอะมูฟวี่: โนบิตะกับตำนานยักษ์พฤกษา (; โรมาจิ: 'Doraemon Nobita to Midori no Kyojinden') เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 112 นาที ภาพยนตร์ชุดนี้ถือเป็นตอนที่ 28 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 2008 และเข้าฉายในประเทศไทยในวันที่ 29 ตุลาคม พ.ศ. 2552 ซึ่งในประเทศไทยได้ถูกจัดเรตติ้ง ภาพยนตร์ที่เหมาะสมกับผู้ดูทั่วไป (รอบพิเศษเข้าฉายวันที่ 25 ตุลาคม พ.ศ. 2552)
วีซีดี,ดีวีดี.
ในประเทศไทยได้มีการจัดจำหน่าย วีซีดี และ ดีวีดี ลิขสิทธิ์โดย โรส มีเดีย แอนด์ เอ็นเตอร์เทนเม้นท์
วางตลาดเมื่อ 4 กุมภาพันธ์ พ.ศ 2553
โดราเอมอน ตอน โนบิตะผจญกองทัพมนุษย์เหล็ก

<ns>0</ns>
 <revision>
 <parentid>6363144</parentid>
 <timestamp>2016-03-02T10:29:36Z</timestamp>
 <contributor>
 <username>Srpbm</username>
 </contributor>
 <origin>6363728</origin>
 <model>wikitext</model>
 <format>text/x-wiki</format>
อาร์ตออฟไลฟ์

อาร์ตออฟไลฟ์  เป็นสตูดิโออัลบั้มชุดที่สี่โดยวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อวันที่ 25 สิงหาคม พ.ศ. 2536 สังกัดค่ายเพลงแอตแลนติกเรเคิดส์ อัลบั้มนี้ประกอบไปด้วยเพลงที่มีชื่อเดียวกันกับอัลบั้ม ความยาว 29 นาทีเพียงแทร็กเดียว ประพันธ์คำร้องภาษาอังกฤษทั้งหมดโดยโยชิกิ ฮายาชิ และบันทึกเสียงกับวงออร์เคสตรารอยัลฟิลฮาร์โมนิก (Royal Philharmonic Orchestra) อัลบั้มนี้ได้เข้าถึงอันดับสูงสุดของชาร์ตออริคอน และมียอดจำหน่ายกว่า 600,000 แผ่น อัลบั้มนี้เป็นอัลบั้มแรกของวงหลังจากที่เปลี่ยนชื่อวงจาก "X" อย่างเดียว เป็นเอกซ์เจแปน และเป็นอัลบั้มแรกที่มีฮิโรชิ โมริเอะ หรือ ฮีท เป็นมีอเบส
รายชื่อละครโทรทัศน์ทางช่อง 9 เอ็มคอตเอชดี

ช่อง 9 เอ็มคอตเอชดี (ชื่อเดิม:สถานีโทรทัศน์โมเดิร์นไนน์) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 9 MCOT HD ที่อวสานไปเมื่อประมาณ 1 ปีครึ่ง ถึง 3 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์ช่อง 9 เอ็มคอตเอชดี ตั้งแต่ พ.ศ. 2498 ถึงปัจจุบัน
ละคร/ภาพยนตร์.
ปี 2558.
ละครจากประเทศออสเตรเลีย.
ไม่มี
ละครจากประเทศสหรัฐอเมริกา.
ไม่มี
ไม่มี
<templatestyles src="Legend/styles.css" />  "พื้นหลังสีเขียวแสดงถึงละครโทรทัศน์ที่ออกอากาศย้อนหลังทางเว็บไซต์และแอปพลิเคชัน "ไลน์ทีวี""
<templatestyles src="Legend/styles.css" />  "พื้นหลังสีเขียวแสดงถึงละครโทรทัศน์ที่ออกอากาศย้อนหลังทางเว็บไซต์และแอปพลิเคชัน "ไลน์ทีวี""
<templatestyles src="Legend/styles.css" />  "พื้นหลังสีเขียวแสดงถึงละครโทรทัศน์ที่ออกอากาศย้อนหลังทางเว็บไซต์และแอปพลิเคชัน "ไลน์ทีวี""
<templatestyles src="Legend/styles.css" />  "พื้นหลังสีเขียวแสดงถึงละครโทรทัศน์ที่ออกอากาศย้อนหลังทางเว็บไซต์และแอปพลิเคชัน "ไลน์ทีวี""
<templatestyles src="Legend/styles.css" />  "พื้นหลังสีเขียวแสดงถึงละครโทรทัศน์ที่ออกอากาศย้อนหลังทางเว็บไซต์และแอปพลิเคชัน "ไลน์ทีวี""
ปี 2566.
ละครจากประเทศสหรัฐอเมริกา.
ตั้งแต่วันศุกร์ที่ 6 เดือนเมษยน พ.ศ. 2561 เป็นต้นไป เปลี่ยนวันและเวลาการออกอากาศเป็นทุกวันศุกร์ เวลา 21.00 - 21.40 น.
อาภัสรา เลิศประเสริฐ

อาภัสรา เลิศประเสริฐ (เกิด 19 กรกฎาคม พ.ศ. 2544) ชื่อเล่น โยโกะ เป็นนักแสดงและนักร้องชาวไทย สังกัด Ninestar Studios เธอเป็นอดีตสมาชิกวงเกิร์ลกรุป เดอะกลาสเกิร์ล ภายใต้สังกัด KNW Entertainment มีผลงานสร้างชื่อจากซีรีส์เรื่อง "เติมคำว่า(รัก)ลงในช่องว่าง" (2567) เป็นซีรีส์ที่ดัดแปลงมาจากนิยายแซฟฟิก
ประวัติ.
โยโกะ อาภัสรา เลิศประเสริฐ เกิดวันที่ 19 กรกฎาคม พ.ศ. 2544 เป็นบุตรสาวของคุณพ่อวินัย เลิศประเสริฐ กับคุณแม่มิชิโกะ และเป็นน้องสาวของ เนโกะ เนรัญชรา เลิศประเสริฐ นักแสดงและอดีตศิลปินสังกัดกามิกาเซ่ โยโกะเข้าสู่วงการบันเทิงตั้งแต่อายุได้ 2 ขวบจากการที่คุณแม่มักพาไปที่กองถ่ายละครที่พี่สาวของเธอแสดง และทีมงานก็ได้ชักชวนให้มาแสดงละครเรื่อง "พยัคฆ์ร้ายหกแผ่นดิน" (2546) หลังจากนั่นโยโกะก็แคสงานมาเรื่อย ๆ จนมีผลงานโฆษณาและแสดงภาพยนตร์และละครโทรทัศน์ตามมา
วอลเลย์บอลหญิงในโอลิมปิกฤดูร้อน 2016 รอบคัดเลือก โซนอเมริกาเหนือ

วอลเลย์บอลหญิงในโอลิมปิกรอบคัดเลือกโซนอเมริกาเหนือ  มีกำหนดจัดขึ้นในลิงคอล์น, รัฐเนแบรสกา, สหรัฐ ระหว่างวันที่ 7–9 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
ทีมที่เข้าร่วมแข่งขัน.
ทีมที่เข้าแข่งขันมาจาก 4 ทีม ในวอลเลย์บอลชิงแชมป์นอร์เซกา 2015 ดังนี้
การตัดสินลำดับจากผลการแข่งขัน.
สำหรับการแข่งขันรอบคัดเลือกโซนอเมริกาเหนือ
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
ข้อเสนอสำหรับยูโรเปียนซูเปอร์ลีกในฟุตบอล

ยูโรเปียนซูเปอร์ลีก  รายการฟุตบอลชิงแชมป์สโมสรยุโรปซึ่งเกิดขึ้นจากแนวความคิดของโฟลเรนตีโน เปเรซ ประธานสโมสรเรอัลมาดริด เมื่อวันที่ 4 กรกฎาคม 2552 ที่ต้องการให้บรรดาสโมสรชั้นนำของยุโรปแยกตัวออกมาจากยูฟ่าแชมเปียนส์ลีก แล้วจัดตั้งรายการฟุตบอลยูโรเปียนซูเปอร์ลีกขึ้นมา แต่ไม่ได้รับการตอบสนอง
จนกระทั่งวันที่ 2 มีนาคม 2559 หนังสือพิมพ์ "เดอะซัน" ได้รายงานว่าบรรดาผู้บริหารของสโมสรชั้นนำในพรีเมียร์ลีกทั้งหมด 5 คนได้แก่ เอ็ด วุดเวิร์ด รองประธานบริหารแมนเชสเตอร์ยูไนเต็ด, บรูซ บัก ประธานสโมสรเชลซี, อีวาน กาซิดิส ประธานบริหารอาร์เซนอล, เฟร์รัน โซเรียโน ประธานบริหารแมนเชสเตอร์ซิตี และเอียน แอร์ ประธานบริหารลิเวอร์พูล ร่วมด้วยสตีเฟน รอสส์ นักธุรกิจชาวอเมริกันและเจ้าของทีมไมอามีดอลฟินส์ ได้นัดประชุมกันอย่างลับ ๆ ที่โรงแรมเดอดอร์ชิสเตอร์ ในย่านพาร์กเลนของ กรุงลอนดอน เพื่อหารือเรื่องการแยกตัวออกจากยูฟาแชมเปียนส์ลีกและจัดตั้งยูโรเปียนซูเปอร์ลีกขื้นมา
และเมื่อวันที่ 18 เมษายน 2564 มีแถลงการณ์จากเว็บไซต์ของซูเปอร์ลีก อย่างเป็นทางการ โดยมีรายละเอียดสำคัญว่า "จะมี 20 สโมสรชั้นนำของยุโรป ประกอบไปด้วย 15 ทีมผู้ก่อตั้ง และอีก 5 ทีม มาจากการคัดเลือกในแต่ละซีซั่น ซึ่งจะหมุนเวียนไปแต่ละปี" แบ่งการแข่งขันเป็น 2 กลุ่ม ๆ ละ 10 ทีม แข่งขันแบบเหย้า-เยือน เพื่อหา 8 ทีมเข้าสู่รอบน็อคเอ้าท์ และ แข่งขันแบบเหย้า-เยือน ไปจนถึงรอบชิงชนะเลิศ 12 ทีมผู้ก่อตั้งได้ประกาศตามรายละเอียดที่แถลงการณ์ ส่วนอีก 3 ทีมจะประกาศอีกครั้งก่อนเปิดฤดูกาล
12 ทีมผู้ก่อตั้ง (ที่กล่าวถึง) ประกอบไปด้วย
สโมสรจากพรีเมียร์ลีก
1.แมนเชสเตอร์ ยูไนเต็ด
2.แมนเชสเตอร์ ซิตี้
3.เชลซี
4.ลิเวอร์พูล
5.อาร์เซ่นอล
6.สเปอร์ส
สโมสรจากลาลีก้า สเปน
7. เรอัล มาดริด
8. บาร์เซโลนา
9. อัตเลติโกเดมาดริด
สโมสรจากกัลโช่ เซเรีย อา อิตาลี
10. เอซี มิลาน
11. อินเตอร์ มิลาน
12. ยูเวนตุส
อี ฮี-โฮ

อี ฮี-โฮ (เกาหลี: ; ฮันจา: ; 21 กันยายน พ.ศ. 2465 – 10 มิถุนายน พ.ศ. 2562) เป็นนักรณรงค์สิทธิสตรีและผู้สนับสนุนสันติภาพชาวเกาหลีใต้ และอดีตสุภาพสตรีหมายเลขหนึ่งเกาหลีใต้ในสมัยคิม แด-จุง สามีผู้ดำรงตำแหน่งประธานาธิบดีใน พ.ศ. 2541 ถึง 2546
อี ฮี-โฮดำรงตำแหน่งประธานของศูนย์สันติภาพคิมแดจุง โดยมีบทบาทในการส่งเสริมความสัมพันธ์อันดีระหว่างประเทศเกาหลีเหนือและเกาหลีใต้ รวมทั้งช่วยบรรเทาความยากจน
ประวัติ.
เธอเกิดที่อำเภอเคโจ จังหวัดเคกิ ช่วงที่ญี่ปุ่นปกครองคาบสมุทรเกาหลี (ปัจจุบันคือโซล ประเทศเกาหลีใต้) บิดาชื่ออี ยง-กี  ส่วนมารดาชื่ออี ซุน-อี  สำเร็จการศึกษาระดับมัธยมศึกษาจากโรงเรียนมัธยมหญิงอีฮวา และปริญญาตรีจากมหาวิทยาลัยแห่งชาติโซล เมื่อปี พ.ศ. 2493 
เธอสมรสกับคิม แด-จุง เมื่อปี พ.ศ. 2505 มีบุตรด้วยกันสามคน จนกระทั่งสามีถึงแก่อสัญกรรมเมื่อปี พ.ศ. 2552 หลังจากนั้นเธอยังมีบทบาทด้านการสาธารณสุขของประเทศเกาหลีเหนือเพื่อพัฒนาความสัมพันธ์ระหว่างประเทศ ซึ่งเป็นการสานต่อนโยบายของสามีที่พยายามสร้างความปรองดองแก่เกาหลีทั้งสอง
อี ฮี-โฮเข้ารับการรักษาโรคมะเร็งตับและโรคอื่น ๆ ที่โรงพยาบาลเมื่อเดือนมีนาคม พ.ศ. 2562 เดือนเมษายนปีเดียวกัน อี ฮง-อิลบุตรบุญธรรมคนโต ซึ่งเป็นนักการเมืองและผู้บัญญัติกฎหมายเสียชีวิตขณะอายุ 71 ปี ซึ่งไม่มีใครบอกเธอเกี่ยวกับการมรณกรรมของลูกเลี้ยง เพราะเกรงว่าจะทำให้เธอมีสุขภาพที่แย่ลง อี ฮี-โฮถึงแก่กรรมด้วยโรคมะเร็งตับเมื่อวันที่ 10 มิถุนายน พ.ศ. 2562 ณ โรงพยาบาลเซเวอเรินซ์ในโซล สิริอายุ 96 ปี
ไทยแลนด์ อเมเจอร์ลีก

ไทยแลนด์ อเมเจอร์ลีก  คือ ลีกฟุตบอลระดับสมัครเล่นของประเทศไทย และนับเป็นลีกลำดับชั้นที่ 5 ของระบบฟุตบอลลีกภายในประเทศ เริ่มต้นขึ้นในปี พ.ศ. 2560 จากแนวคิดของพลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในขณะนั้น ที่มุ่งหวังจะพัฒนาสโมสรฟุตบอลสมัครเล่นของไทยให้ดียิ่งขึ้น และเปิดโอกาสสโมสรฟุตบอลสมัครเล่นในภูมิภาคต่าง ๆ ได้เข้าแข่งขันในรายการฟุตบอลที่จัดโดยสมาคมฟุตบอล
ตั้งแต่ปี พ.ศ. 2566 ระบบลีกของประเทศไทยได้เปลี่ยนแปลงไปพร้อมกับการเกิดขึ้นของไทยแลนด์ เซมิโปรลีก ซึ่งเป็นลีกระดับ 4 ที่จัดขึ้นเพื่อค้นหาสโมสรที่จะเลื่อนชั้นไปสู่ไทยลีก 3 สโมสรฟุตบอลสมัครเล่นทุกสโมสรสามารถสมัครเข้าแข่งขันในไทยแลนด์ เซมิโปรลีกได้ แต่ต้องเป็นไปตามมาตรฐานการออกใบอนุญาตสโมสรของสมาคมกีฬาฟุตบอลแห่งประเทศไทย ในพระบรมราชูปถัมภ์ ด้วยเหตุนี้ ไทยแลนด์ อเมเจอร์ลีกจึงถูกจัดให้อยู่ในรูปแบบการแข่งขันฟุตบอลนอกลีก เพื่อรักษาสถานะสมาชิกของสโมสรฟุตบอลสมัครเล่นที่ยังไม่พร้อมสำหรับการออกใบอนุญาตสโมสร
ประวัติ.
ไทยลีก อเมเจอร์ ทัวร์นาเมนต์ ถือกำเนิดขึ้นจากแนวความคิดของ พล.ต.อ.สมยศ พุ่มพันธุ์ม่วง นายกสมาคมฟุตบอลแห่งประเทศไทย ในพระบรมราชูปถัมภ์ ที่ต้องการพัฒนาฟุตบอลระดับล่างให้ดีขึ้นเพื่อเป็นการพัฒนาโครงสร้างฟุตบอลไทยโดยได้ยุบรวมฟุตบอลชิงถ้วยพระราชทานประเภท ข., ค. และ ง. เข้าด้วยกันและปรับเป็นระบบฟุตบอลลีกตามแบบสากล
วันที่ 20 กันยายน พ.ศ. 2559 ที่สมาคมกีฬาฟุตบอล อาคารพงษ์สุภี พลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลได้เป็นประธานในการจับสลากแบ่งโซนสำหรับฤดูกาล 2559 โดยแบ่งการแข่งขันออกเป็นโซนต่าง ๆ รวมทั้งสิ้น 5 โซนและมีทีมที่เข้าร่วมแข่งขันทั้งสิ้น 104 ทีม ซึ่งแชมป์ของแต่ละโซนจะได้เลื่อนขั้นขึ้นไปแข่งขันในไทยลีก 4 ต่อไป
ต่อมาเมื่อวันที่ 15 ธันวาคม พ.ศ. 2559 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ทำการเปลี่ยนชื่อลีกจาก ฟุตบอลดิวิชัน 3 เป็น ไทยลีก อเมเจอร์ ทัวร์นาเมนต์ (TA)
วอลเลย์บอลหญิงทีมชาติสโลวีเนีย

วอลเลย์บอลหญิงทีมชาติสโลวีเนีย  เป็นตัวแทนของประเทศสโลวีเนียในการแข่งขันวอลเลย์บอลระดับนานาชาติ อยู่ภายใต้การดูแลของสหพันธ์วอลเลย์บอลสโลวีเนีย เริ่มแข่งขันครั้งแรกในปี ค.ศ. 1992 หลังจากที่แยกตัวออกจากยูโกสลาเวีย ในปี ค.ศ. 1991
สนธิสัญญาเบรสท์-ลีตอฟสก์

สนธิสัญญาเบรสท์-ลีตอฟสก์ เป็นสนธิสัญญาสันติภาพที่ลงนามเมื่อวันที่ 3 มีนาคม ค.ศ. 1918 ระหว่างรัฐบาลบอลเชวิคใหม่แห่งโซเวียตรัสเซียกับฝ่ายมหาอำนาจกลาง (เยอรมนี ออสเตรีย-ฮังการี บัลแกเรียและจักรวรรดิออตโตมัน) ซึ่งยุติการเข้าร่วมสงครามโลกครั้งที่หนึ่งของรัสเซีย มีการลงนามสนธิสัญญาที่เบรสท์-ลีตอฟสก์ (หลัง ค.ศ. 1945 ชื่อ เบรสต์) หลังการเจรจาสองเดือน สนธิสัญญาบังคับต่อรัฐบาลบอลเชวิคโดยกองทัพเยอรมันและออสเตรียขู่รุกเพิ่ม ตามสนธิสัญญา โซเวียตรัสเซียสละข้อผูกมัดทั้งหมดของจักรวรรดิรัสเซียต่อพันธมิตรไตรภาคี
ในสนธิสัญญานี้ บอลเชวิครัสเซียยอมโอนรัฐบอลติกให้เยอรมนี เจตนาให้เป็นเมืองขึ้นของเยอรมนีภายใต้เจ้าน้อย (princeling) เยอรมัน รัสเซียยังยอมโอนจังหวัดมณฑลคาส์ในเซาท์คอเคซัสให้จักรวรดิออตโตมันและรับรองเอกราชของยูเครน ยิ่งไปกว่านั้น รัสเซียตกลงจ่ายค่าปฏิกรรมหกพันล้านมาร์กทองคำเยอรมัน นักประวัติศาสตร์ สเปนเซอร์ ทักเคอร์ (Spencer Tucker) เขียนว่า "เสนาธิการเยอรมันสรุปเงื่อนไขโหดร้ายเป็นพิเศษซึ่งทำให้แม้แต่ผู้เจรจาเยอรมันยังตกใจ" ไม่มีการกล่าวถึงคองเกรสโปแลนด์ในสนธิสัญญา เพราะฝ่ายเยอรมันปฏิเสธรับรองการดำรงอยู่ของผู้แทนโปแลนด์ ซึ่งนำสู่การประท้วงของโปแลนด์ เมื่อภายหลังฝ่ายเยอรมันร้องทุกข์ว่าสนธิสัญญาแวร์ซาย ค.ศ. 1919 โหดร้ายต่อพวกตน ฝ่ายสัมพันธมิตร (และนักประวัติศาสตร์ที่ถือฝ่ายสัมพันธมิตร) ตอบว่า เงื่อนไขนั้นเบากว่าเบรสท์-ลีตอฟสก์
สนธิสัญญาดังกล่าวสิ้นสุดอย่างชะงัดในเดือนพฤศจิกายน ค.ศ. 1918 เมื่อเยอรมนียอมจำนนต่อฝ่ายสัมพันธมิตร ทว่า ในขณะเดียวกัน ก็ให้ความโล่งใจบ้างแก่บอลเชวิคซึ่งต่อสู้ในสงครามกลางเมืองรัสเซีย โดยการบอกเลิกการอ้างสิทธิ์ของรัสเซียเหนือโปแลนด์ ฟินแลนด์ เอสโตเนีย ลัตเวีย เบลารุส ยูเครนและลิทัวเนีย
ฟรันซิสกา ดอเนอร์

ฟรันเชสกา มาเรีย บาร์บารา ดอเนอร์ (อักษรโรมัน: Francesca Maria Barbara Donner; 15 มิถุนายน พ.ศ. 2443 – 19 มีนาคม พ.ศ. 2535) หรือรู้จักในนาม ฟรันซิสกา ดอเนอร์  มีชื่อเกาหลีว่า อี พู-รัน หรือ รี พู-รัน (เกาหลี: ; ฮันจา: ) เป็นสุภาพสตรีหมายเลขหนึ่งคนแรกของเกาหลีใต้ ด้วยเป็นภริยาของอี ซึง-มัน ประธานาธิบดีคนแรกของประเทศ
ประวัติ.
เธอมีชื่อแต่แรกเกิดว่า ฟรันซิสกา ดอเนอร์  แต่บ่อยครั้งที่ชื่อของเธอถูกสะกดด้วยอักขรวิธีอิตาลีเป็น ฟรันเชสกา ดอเนอร์  ที่พบได้ตามเอกสารต่าง ๆ ของเกาหลีหรือแม้แต่หนังสือเดินทางของเธอ
เธอเกิดในอินแซร์สดอล์ฟ (ปัจจุบันคือเวียนนา ประเทศออสเตรีย) ต่อมาได้ทำงานล่าม นักการทูต และปฏิคมในองค์กรสันนิบาตชาติที่เจนีวา เธอพบกับอี ซึง-มันครั้งแรกในปี พ.ศ. 2476 ณ โรงแรมแห่งหนึ่งในเจนีวาเพื่อท่องเที่ยว ที่ขณะนั้นนายอียังศึกษาอยู่ในสหรัฐอเมริกา และหลังจากการพบปะครั้งแรกไม่ช้านานนายอีก็กลับไปหาเธอที่ออสเตรียและขอแต่งงาน ดอเนอร์ติดตามนายอีไปนิวยอร์ก สหรัฐอเมริกาและสมรสกันในปี พ.ศ. 2477
นางดอเนอร์ เสียชีวิตเมื่อวันที่ 9 มีนาคม พ.ศ. 2535 ณ โซล ประเทศเกาหลีใต้ สิริอายุ 91 ปี
ดิโอลด์แมนแอนด์เดอะซี (ภาพยนตร์ พ.ศ. 2542)

ดิโอลด์แมนแอนด์เดอะซี  เป็นภาพยนตร์สั้นแอนิเมชันสีน้ำมันบนแผ่นแก้ว (paint-on-glass-animated) ในปี พ.ศ.2542 กำกับโดยอะเลคซันดร์ เปตรอฟ ผู้สร้างแอนิเมชันชาวรัสเซีย สร้างจากนวนิยายในชื่อเดียวกันหรือชื่อไทย "เฒ่าผจญทะเล" ของเออร์เนสต์ เฮมิงเวย์ ภาพยนตร์นี้ได้รับรางวัลหลายรางวัล รวมถึงรางวัลออสการ์สาขาภาพยนตร์สั้นแอนิเมชัน การทำภาพยนตร์นี้ใช้พื้นที่ในเมืองมอนทรีออล โดยสองปีครึ่งหลังของการทำภาพยนตร์นั้น ได้รับเงินทุนจากบริษัทจากประเทศรัสเซีย แคนาดา และญี่ปุ่น โดยเสียงภาษาฝรั่งเศสและอังกฤษถูกปล่อยออกมาพร้อมกัน และยังเป็นภาพยนตร์แอนิเมชันเรื่องแรกที่เผยแพร่ในระบบไอแมกซ์
พล็อต.
ภาพยนตร์นั้นอ้างอิงตามแบบต้นฉบับนวนิยาย แต่ดำเนินเรื่องในเวลาที่แตกต่าง โดยเริ่มด้วยความฝันของชายชราชื่อซานเตียโก ที่ฝันเกี่ยวกับความทรงจำในวัยเด็กที่อยู่บนเสากระโดงของเรือและ ความฝันเรื่องของสิงโตบนบริเวณชายฝั่ง
หลังจากที่เขาตื่น เราก็พบว่าชายชราผู้นี้จับปลาไม่ได้เลยมากว่า 84 วันแล้ว ยิ่งร้ายถึงขนาด "มาโนลิน" เด็กฝึกงานของเขา ถูกผู้ปกครองห้ามลงเรือจับปลาด้วย และให้ไปหาคนที่จับปลาดีกว่ามาสอนเขาใหม่แทน แต่เด็กน้อยก็ยังมีความเชื่อมั่นในตัวซานเตียโก ในตอนเช้า มาโนลินเข้าปลุกชายชราในกระท่อม เขาตื่นขึ้นและพามาโนลินเดินออกไปบริเวณชายฝั่ง พร้อมบอกว่าจะออกไปจับปลาในอ่าว โดยยืนยันว่าจะไปคนเดียว
รูปแบบศิลปะ.
สไตล์ภาพยนตร์มีการออกแบบตัวละครให้มีความโรแมนติกและสมจริงตามเอกลักษณ์ของผู้กำกับ โดยฉากส่วนใหญ่ทั้งส่วนของผู้คนและสัตว์มีรูปแบบที่สมจริงมาก มีการตีความฉากในอุดมคติของตัวผู้กำกับออกมา เช่น ซานเตียโกฝันว่าได้แหวกว่ายไปในท้องทะเลและบนท้องฟ้ากับฝูงปลากระโทง
รวมพันธุ์นักสู้พิทักษ์จักรวาล 2

รวมพันธุ์นักสู้พิทักษ์จักรวาล 2  เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2017 สร้างจาก การ์เดียนส์ออฟเดอะกาแล็กซี ซึ่งเป็นทีมซูเปอร์ฮีโรของหนังสือการ์ตูนมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาคต่อของภาพยนตร์เรื่อง "รวมพันธุ์นักสู้พิทักษ์จักรวาล" (2014) และเป็นภาพยนตร์ลำดับที่สิบห้าในจักรวาลภาพยนตร์มาร์เวล (MCU) เขียนบทและกำกับโดย เจมส์ กันน์ นักแสดงหลักประกอบด้วย คริส แพร็ตต์, โซอี ซาลแดนา, เดฟ บอทิสตา, วิน ดีเซล, แบรดลีย์ คูเปอร์, ไมเคิล รูกเกอร์, คาเรน กิลแลน, ปอม เกลม็องตีแย็ฟ, ซิลเวสเตอร์ สตอลโลน และเคิร์ต รัสเซลล์
บิฮีมอท

บิฮีมอท  เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกแญฟ ปรอมิญสกี (Zbigniew Promiński) หรือ "อินแฟร์โน" (Inferno) มือกลอง ตอมัช วรุบแลฟสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และปัตรึก ชตือแบร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์
ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและกชึชตอฟ อาซาแรวิตช์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลง
ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014)
ช้าง เอฟเอคัพ 2559

การแข่งขันฟุตบอล ช้าง เอฟเอคัพ ฤดูกาล 2559 เป็นการแข่งขันไทยเอฟเอคัพ ฤดูกาลที่ 21 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยพระราชทาน ก. กับทีมแชมป์โตโยต้า ไทยลีก ต่อไป
รอบสาม (32 ทีมสุดท้าย).
พิธีการจับสลากแบ่งสายสำหรับรอบ 32 ทีมสุดท้ายมีขึ้นเมื่อวันที่ 28 มิถุนายน 2559 ที่ผ่านมา ณ โรงแรมดิเอมเมอรัลด์ รัชดา กรุงเทพฯ
รอบสี่ (รอบ 16 ทีมสุดท้าย).
พิธีการจับสลากสำหรับรอบ 16 ทีมสุดท้ายจะมีขึ้นในวันพฤหัสบดีที่ 21 กรกฎาคม พ.ศ. 2559
รอบห้า (รอบ 8 ทีมสุดท้าย).
พิธีการจับสลากสำหรับรอบ 8 ทีมสุดท้ายจะมีขึ้นในวันพฤหัสบดีที่ 8 กันยายน พ.ศ. 2559
รอบรองชนะเลิศ.
พิธีการจับสลากสำหรับรอบรองชนะเลิศจะมีขึ้นในวันพฤหัสบดีที่ 13 ตุลาคม พ.ศ. 2559 และสืบเนื่องจากวันที่ 14 และ 17 ตุลาคม 2559 ตามที่ได้มีคำสั่งจากสมาคมกีฬาฟุตบอลแห่งประเทศไทยได้ถือว่าทั้งสี่ทีมที่อยู่ในรอบรองชนะเลิศครองแชมป์ร่วมกัน โดย ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก ต่อไป
บี. เอช. ลิดเดลล์ ฮาร์ต

ร้อยเอก เซอร์แบซิล เฮนรี ลิดเดลล์ ฮาร์ต (31 ตุลาคม ค.ศ. 1895 - 29 มกราคม ค.ศ. 1970) หรือที่รู้จักกันในชื่อ ร้อยเอก บี. เอช. ลิดเดลล์ ฮาร์ต  เป็นทหาร นักประวัติศาสตร์การทหาร และนักทฤษฎีการทหารชาวอังกฤษ มักได้รับการยกย่องว่ามีอิทธิพลอย่างมากในการพัฒนาการรบยานเกราะ แต่การวิจัยล่าสุดนั้นได้ทำให้มีการตั้งข้อสงสัยว่าเขาอาจมีอิทธิพลต่อกองทัพเยอรมันในช่วงไม่กี่ปีก่อนเกิดสงครามโลกครั้งที่ 2 ด้วย
ไทยลีก ฤดูกาล 2559

ไทยลีก 2559 (เป็นที่รู้จักกันในชื่อ โตโยต้าไทยลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 20 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 ซึ่งฤดูกาลนี้จะมีทีมเข้าร่วมการแข่งขันเป็น 18 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 27 กุมภาพันธ์ พ.ศ. 2559 แต่ทาง พล.ต.อ. สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศเลื่อนการแข่งขันนัดเปิดฤดูกาลออกไปเป็นวันที่ 5 มีนาคม พ.ศ. 2559 
ปีนี้ถือเป็นครั้งแรกที่ไทยลีกแข่งไม่จบฤดูกาล หลังจากสมาคมกีฬาฟุตบอลแห่งประเทศไทยฯ ประกาศยุติการแข่งขันในวันที่ 14 ตุลาคม พ.ศ. 2559 หลังจากมีการแข่งขันไปแล้ว 31 เกม เพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช
โดยได้มีการทบทวนการประกาศอีกครั้ง เนื่องจาก พล.ท. สรรเสริญ แก้วกำเนิด ได้ระบุว่าการแข่งขันกีฬานั้นสามารถจัดการแข่งขันต่อได้ จึงได้เรียกตัวแทนของสโมสรเข้าประชุมอีกครั้งเมื่อวันที่ 17 ตุลาคม พ.ศ. 2559 ตามมติในที่ประชุมได้ลงมติให้หยุดการแข่งขันในฤดูกาลนี้ 17 ต่อ 1 เสียง และอีกหนึ่งมติคือการเพิ่มสโมสรแข่งขันในฤดูกาลหน้าเป็น 20 สโมสร โดยมีมติ 6 ต่อ 9 เสียง ส่วนอีก 3 เสียงนั้นไม่ออกความคิดเห็น ให้ไปตามมติที่ประชุม จึงทำให้ไม่มีการเพิ่มสโมสรแข่งขันในฤดูกาลหน้า
เมื่อการแข่งขันถูกยุติลง จึงทำให้เอสซีจี เมืองทอง ยูไนเต็ด เป็นชนะเลิศในฤดูกาลนี้ และส่งผลให้ชัยนาท ฮอร์นบิล และอาร์มี่ ยูไนเต็ด ตกชั้นตามมติที่ประชุมให้ยึดตารางคะแนนในเกมการแข่งขันนัดที่ 31
สโมสร.
มีสโมสรที่เข้าร่วมการแข่งขันทั้งสิ้น 18 สโมสร ประกอบด้วย 15 สโมสรจากฤดูกาล 2558 และอีก 3 สโมสรที่เลื่อนชั้นมาจากไทยลีกดิวิชัน 1 2558
โดยมี 2 ทีมตกชั้น การท่าเรือ และ ทีโอที ไปเล่น ไทยลีกดิวิชัน 1 2559 (สระบุรีได้ขอถอนทีมออกจากการแข่งขัน ส่งผลให้ บีอีซี เทโรศาสน ได้เล่นในฤดูกาลนี้แทน)
3 ทีมที่ดีที่สุดจาก ไทยลีกดิวิชัน 1 2558 ทีมรองชนะเลิศ พัทยา ยูไนเต็ด, อันดับที่สาม สุโขทัย, และ อันดับที่สี่ บีบีซียู (ทีมชนะเลิศ เพื่อนตำรวจ ไม่ผ่านคุณสมบัติคลับไลนเซนซิ่งของไทยลีก ส่งผลให้ ทีมอันดับที่สี่ บีบีซียู ได่เล่นในฤดูกาลนี้แทน)
"หมายเหตุ: ตารางเรียงตามตัวอักษร
 "ณ วันที่ 25 กันยายน 2559"
 "ณ วันที่ 25 กันยายน 2559"
 "ณ วันที่ 25 กันยายน 2559"
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 25 กันยายน พ.ศ. 2559แหล่งข้อมูล: ไทยลีก"หมายเหตุ:"'† 
ทีมที่ลงเล่นฤดูกาลที่แล้วใน ดิวิชัน 1
</small>
ฟุตบอลชิงถ้วยพระราชทานประเภท ค.

ฟุตบอลชิงถ้วยพระราชทานประเภท ค.  ฟุตบอลชิงถ้วยพระราชทานระดับชั้นที่ 3 ของประเทศไทย โดยจัดการแข่งขันครั้งแรกในปี พ.ศ. 2505 พร้อมกับ ฟุตบอลชิงถ้วยพระราชทานประเภท ง. โดยเป็นการจัดการแข่งขันที่มีลักษณะเป็นขั้นๆ ตามแบบฟุตบอลลีกของประเทศอังกฤษในขณะนั้น โดย สโมสรพลศึกษา ได้ตำแหน่งชนะเลิศในรายการนี้เป็นสโมสรแรก
ต่อมาเมื่อมีการ จัดการแข่งขัน ไทยแลนด์ลีก ในปี 2539 และ ไทยลีกดิวิชั่น 1 ในปี 2540 ทำให้ระดับชั้นของการแข่งขันถอยลงเป็นการแข่งขันฟุตบอลระดับกึ่งสมัครเล่น
ต่อมาในปี 2559 สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันระดับสโมสร จึงได้มีการยุบรวมฟุตบอลถ้วยพระราชทาน ข., ค. และ ง. โดยรวมกันเป็น ลีกภูมิภาค ดิวิชั่น 3 ประกอบกับทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง
ประวัติ.
สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีดำริ ที่จะต้องการพัฒนาการแข่งขันฟุตบอลสโมสร ในขณะนั้น จากเดิมที่มีเพียง ฟุตบอลถ้วยใหญ่ และ ฟุตบอลถ้วยน้อย ให้เป็นระบบดิวิชั่น เหมือนประเทศอังกฤษ โดย พล.ต.ท.ต่อศักดิ์ ยมนาค นายกสมาคมฯ ในขณะนั้น ได้ทำหนังสือถึง สำนักราชเลขาธิการ ขอพระราชทานถ้วยรางวัลสำหรับสโมสรที่ชนะเลิศการแข่งขันเพิ่มเติม
ต่อมา ในปี 2505 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานถ้วยรางวัล ก็คือ ถ้วยพระราชทานประเภท ค. และ ถ้วยพระราชทานประเภท ง. ทำให้การแข่งขันฟุตบอลระดับสโมสรของไทยในขณะนั้น เพิ่มเป็น 4 ระดับขั้น และ เกิดการเปลื่ยนชื่อ การแข่งขันฟุตบอลถ้วยใหญ่เป็น "ฟุตบอลถ้วยพระราชทานประเภท ก." และ ถ้วยน้อยเป็น "ฟุตบอลถ้วยพระราชทานประเภท ข." โดยได้มีการเริ่มต้นการแข่งขัน ในการแข่งขันประจำปี 2505
รายนามสโมสรชนะเลิศ.
ฟุตบอลชิงถ้วยพระราชทานประเภท ค. (2505-2538).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ค." (2505-2538) ในการแข่งขันฟุตบอลระดับสโมสรระดับสามของประเทศ
ฟุตบอลชิงถ้วยพระราชทานประเภท ค. (2539-2547).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ข." (2539-2548) ในการแข่งขันฟุตบอลระดับสโมสรระดับสี่ของประเทศ
ฟุตบอลชิงถ้วยพระราชทานประเภท ค. (2548-2558).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ข." (2548-2558) ในการแข่งขันฟุตบอลระดับสโมสรระดับห้าของประเทศ
ฟุตบอลชิงถ้วยพระราชทานประเภท ง.

ฟุตบอลชิงถ้วยพระราชทานประเภท ง.  เป็นฟุตบอลฟุตบอลชิงถ้วยพระราชทานระดับชั้นที่ 4 ของประเทศไทย โดยจัดการแข่งขันครั้งแรกในปี พ.ศ. 2505 พร้อมกับ ฟุตบอลชิงถ้วยพระราชทานประเภท ง. โดยเป็นการจัดการแข่งขันที่มีลักษณะเป็นขั้นๆ ตามแบบฟุตบอลลีกของประเทศอังกฤษในขณะนั้น โดย สโมสรรถไฟ และ สโมสรพลานามัย ได้ตำแหน่งชนะเลิศในรายการนี้ร่วมกันเป็นสโมสรแรก
ต่อมาเมื่อมีการ จัดการแข่งขัน ไทยแลนด์ลีก ในปี 2539 และ ไทยลีกดิวิชั่น 1 ในปี 2540 ทำให้ระดับชั้นของการแข่งขันถอยลงเป็นการแข่งขันฟุตบอลระดับกึ่งสมัครเล่น
ต่อมาในปี 2559 สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันระดับสโมสร จึงได้มีการยุบรวมฟุตบอลถ้วยพระราชทาน ข., ค. และ ง. โดยรวมกันเป็น ลีกภูมิภาค ดิวิชั่น 3 ประกอบกับทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง
ประวัติ.
สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีดำริ ที่จะต้องการพัฒนาการแข่งขันฟุตบอลสโมสร ในขณะนั้น จากเดิมที่มีเพียง ฟุตบอลถ้วยใหญ่ และ ฟุตบอลถ้วยน้อย ให้เป็นระบบดิวิชั่น เหมือนประเทศอังกฤษ โดย พล.ต.ท.ต่อศักดิ์ ยมนาค นายกสมาคมฯ ในขณะนั้น ได้ทำหนังสือถึง สำนักราชเลขาธิการ ขอพระราชทานถ้วยรางวัลสำหรับสโมสรที่ชนะเลิศการแข่งขันเพิ่มเติม
ต่อมา ในปี 2505 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานถ้วยรางวัล ก็คือ ถ้วยพระราชทานประเภท ค. และ ถ้วยพระราชทานประเภท ง. ทำให้การแข่งขันฟุตบอลระดับสโมสรของไทยในขณะนั้น เพิ่มเป็น 4 ระดับขั้น และ เกิดการเปลื่ยนชื่อ การแข่งขันฟุตบอลถ้วยใหญ่เป็น "ฟุตบอลถ้วยพระราชทานประเภท ก." และ ถ้วยน้อยเป็น "ฟุตบอลถ้วยพระราชทานประเภท ข." โดยได้มีการเริ่มต้นการแข่งขัน ในการแข่งขันประจำปี 2505
รายนามสโมสรชนะเลิศ.
ฟุตบอลชิงถ้วยพระราชทานประเภท ง. (2505-2538).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ง." (2505-2538) ในการแข่งขันฟุตบอลระดับสโมสรระดับสี่ของประเทศ
ฟุตบอลชิงถ้วยพระราชทานประเภท ง. (2539-2547).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ง." (2539-2547) ในการแข่งขันฟุตบอลระดับสโมสรระดับห้าของประเทศ
ฟุตบอลชิงถ้วยพระราชทานประเภท ง. (2548-2558).
รายนามทำเนียบสโมสรชนะเลิศการแข่งขัน "ฟุตบอลชิงถ้วยพระราชทานประเภท ง." (2548-2558) ในการแข่งขันฟุตบอลระดับสโมสรระดับหกของประเทศ
เจ้าชายออสการ์ ดยุกแห่งสกอเน

เจ้าชายออสการ์ คาร์ล โอลอฟ ดยุกแห่งสกอเน (ประสูติ: 2 มีนาคม พ.ศ. 2559) เป็นพระราชโอรสในเจ้าหญิงวิกตอเรีย มกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่สามแห่งการสืบราชบัลลังก์สวีเดนต่อจากพระชนนี และเจ้าหญิงเอสแตล ดัชเชสแห่งเอิสเตร์เยิตลันด์ พระภคินี
พระประวัติ.
วันที่ 4 กันยายน พ.ศ. 2558 สำนักพระราชวังสวีเดนได้ออกแถลงการณ์ว่ามกุฎราชกุมารีทรงพระครรภ์พระราชบุตรพระองค์ที่สองและจะประสูติภายในเดือนมีนาคม พ.ศ. 2559
เจ้าชายออสการ์ประสูติเมื่อเวลา 20.28 น. ของวันที่ 2 มีนาคม พ.ศ. 2559 ณ โรงพยาบาลมหาวิทยาลัยคาโรลินสกา กรุงสต็อกโฮล์ม เมื่อแรกประสูติพระองค์มีน้ำหนัก 3.655 กิโลกรัม และมีความยาวพระวรกาย 52 เซนติเมตร ส่วนพระนามได้รับพระราชทานจากพระอัยกาฝ่ายพระชนนี หลังจากมีพระประสูติกาลราชสำนักได้มีการยิงสลุตถวายสดุดีจำนวน 21 นัด
ส่วนพระอิสริยยศ "ดยุกแห่งสกอเน" เป็นตำแหน่งเจ้าทางตอนใต้ของประเทศในอดีตซึ่งเป็นที่รู้จักในภาษาอังกฤษว่า สกาเนีย (Scania) มียุพราชสองพระองค์ที่ดำรงพระยศนี้ก่อนขึ้นครองราชสมบัติคือ พระเจ้าคาร์ลที่ 15 และสมเด็จพระเจ้ากุสตาฟที่ 6 อดอล์ฟแห่งสวีเดน
เฮม เจียว

พระเฮม เจียว (ค.ศ.1898-1943) เป็นพระภิกษุในพระพุทธศานา ชาวกัมพูชา อดีตอาจารย์ในวิทยาลัยบาลีในพนมเปญ เป็นนักต่อสู้ทางการเมืองร่วมกับนักการเมืองฝ่ายชาตินิยมในกัมพูชา เพื่อต่อสู้เรียกร้องเอกราช จากประเทศเจ้าอาณานิคมฝรั่งเศส เคยนำพระนิสิตออกประท้วงการปกครองของฝรั่งเศสในเหตุการณ์ "กบฏร่ม" (Embrella Revolution) จนกระทั่งถูกจับไปขังที่เกาะแห่งพูโล คอนดอร์ (Poulo Condore) ซึ่งฝรั่งเศสใช้เป็นที่คุมขังนักโทษ และมรณภาพที่คุกการเมืองที่เกาะแห่งนั้น ใน ค.ศ. 1943 นอกจากนี้หลังการมรณกรรมของท่านไม่นาน ชื่อของท่านยังถูกนำมาตั้งเป็นชื่อถนนในกรุงพนมเปญ เพื่อเป็นเกียรติยศแก่ท่าน 
ประวัติ.
พระเฮม เจียว เกิดใน ค.ศ. 1898 เกิดในตระกูลชาวนาในจังหวัดอุดงค์ (Oudong) ในขณะที่อายุ 12 ขวบ บิดาของท่านได้นำไปฝากเป็นศิษย์เรียนหนังสือกับพระชวน ณาต (Chuon Nath) ซึ่งเป็นเพื่อนกับบิดาของท่าน ให้เรียนหนังสือที่วัดอุณาโลม (Wat Ounalom) ในพนมเปญ เฮม เจียว เป็นศิษย์วัดเรียนหนังสือด้วยความตั้งใจ และเรียนรู้อย่างดีเยี่ยม จนกระทั่งอายุ 16 ปี บิดาจึงได้ให้บวชเป็นสามเณรที่วัดอุณาโลม แลเรียนหนังสือกับพระชวน ณาต พระสงฆ์นักปราชญ์ชาวกัมพูชาในขนาดนั้น จนกระทั่งอายุ 20 ปี จึงได้บวชเป็นพระภิกษุในที่วัดลังกา (Wat Lanka) และสามารถสอบเข้าผ่านการศึกษาของพุทธศาสนาบัณฑิตย์ (Buddhist Institute) ในพนมเปญได้ (Phnom Penh) และอาจารย์ในวิทยาลัยบาลีในพนมเปญ 
พระเฮม เจียว เป็นพระสงฆ์หัวหน้าก้าวหน้าและมีบทบาททางการเมืองในประวัติศาสตร์กัมพูชา โดยมีข้อมูลจากเดวิด แชนด์เลอร์ (David Chandler) นักประวัติศาสตร์ ได้ให้ข้อมูลไว้ว่า "หนึ่งในจำนวนสงฆ์เหล่านี้ ได้แก่ พระเฮม เฌียว (Hem Chieu) ค.ศ. 1894-1943 ครูโรงเรียนสอนบาลีชั้นสูงในกรุงพนมเปญซึ่งถูกรวมอยู่ในกลุ่มต่อต้านฝรั่งเศส เมื่อท่านเสนอแผนทำรัฐประหารที่คลุมเครือต่อกองกำลังอาสาสมัคร อาสาสมัครที่นิยมฝรั่งเศสนายหนึ่งได้รายงานชื่อของท่าน ทำให้ท่านถูกจับกุมพร้อมด้วยพระสงฆ์อีกองค์หนึ่งเมื่อวันที่ 17 กรกฎาคม ค.ศ. 1942 พระเฮม เฌียว เป็นสมาชิกสถาบันสงฆ์ และการที่เจ้าหน้าที่จับกุมท่านโดยไม่อนุญาตให้ลาสิกขาบทตามจารีต นับได้ว่าลบหลู่พระสงฆ์อื่น ๆ พร้อมกับเปิดโอกาสให้กลุ่มชาตินิยมของหนังสือพิมพ์นครวัติ" และจากการที่ท่านถูกจับในครั้งนั้น ได้กลายเป็นประเด็นให้มีการเดินขบวนใหญ่อีกครั้งเพื่อต่อต้านฝรั่งเศสและให้มีการปล่อยตัวท่านออกจากที่คุมขัง ดังมีข้อมูลในเหตุการณ์นั้นว่า "..เช้าวันนั้นมีประชาชนกว่า 1000 คน และครึ่งหนึ่งเป็นพระภิกษสงฆ์ได้เดินขบวนไปตามถนนสายหลักของกรุงพนมเปญ มุ่งสู่สำนักงานข้าหลวงใหญ่นาม ฌอง เดอ ลองส์ เพื่อเรียกร้องให้ปล่อยตัวพระเฮม เฌียว ผู้เดินขบวนถูกกวาดจับโดยเจ้าหน้าที่ตำรวจชาวฝรั่งเศส กัมพูชา และเวียดนาม..."
บทบาทการต่อสู้.
การที่ฝรั่งเศสนำโดยฌอร์ฌ เกาติเยร์ (Georges Gautier) และยอร์ช เซเดส์ ที่พยายามเปลี่ยนพยัญชนะ กัมพูชาทั้ง 45 ตัว ให้เป็นอักษรโรมัน (Khmer Romanization) การปฏิรูปตัวหนังสือนี้ทำให้สถาบันสงฆ์ไม่พอใจ และมองว่าเป็นการทำลายรากฐานของวิถีวัฒนธรรมของกัมพูชา รวมทั้งเป็นการโจมตีการศึกษาตามแบบจารีตของคณะสงฆ์ ดังนั้น พระเฮม เจียว ซึ่งเป็นพระหนุ่มหัวก้าวหน้า และมีบทบาทนำ ในการเขียน การปราศรัยต่อต้านอำนาจการปฏิรูปของฝรั่งเศส ฝรั่งเศสในฐานะเจ้าอาณานิคมในขณะนั้นได้ เฝ้าระวังบทบาทขององค์กรสงฆ์ จนกระทั่งท่านเป็นผู้นำในการประท้วงฝรั่งเศส ใน ค.ศ. 1942 ฝรั่งเศสจึงได้จับท่านในฐานะแกนนำ ซึ่งปรากฏการณ์ในครั้งได้เกิดแรงกระเพื่อมต่อไปอีกคือมีการประท้วงของพระและฆราวาสจำนวนมาก มีจำนวนกว่า 1 พันคน เพื่อเรียกร้องให้ปล่อยตัวท่านจากการกับกุม แม้จะไม่มีผลก็ตาม
วอลเลย์บอลหญิงทีมชาติโคลอมเบีย

วอลเลย์บอลหญิงทีมชาติโคลอมเบีย  เป็นตัวแทนของประเทศโคลอมเบียในการแข่งขันวอลเลย์บอลระดับนานาชาติ ทีมนี้ได้รับรางวัลเหรียญระดับทวีปครั้งแรกในปี ค.ศ. 1991 ในการแข่งขันวอลเลย์บอลชิงแชมป์อเมริกาใต้ โดยทีมนี้โดดเด่นมากในทวีปอเมริกาใต้ต่อจากประเทศบราซิลและประเทศเปรู
รางวัล.
วอลเลย์บอลชิงแชมป์อเมริกาใต้.
<templatestyles src="Div col/styles.css"/>
เจดีย์ฮหวั่งฟุก

เจดีย์ฮหวั่งฟุก (ฮ้านตึ:) เป็นเจดีย์ในจังหวัดกว๋างบิ่ญ ประเทศเวียดนาม เจดีย์มีประวัติมากกว่า 700 ปี และเป็นหนึ่งในเจดีย์ที่เก่าแก่ที่สุดในภาคกลางของประเทศเวียดนาม
ประวัติ.
ในปี ค.ศ. 1301 สมเด็จพระจักรพรรดิเจิ่น เญิน ตง แห่งราชวงศ์เจิ่น ทรงได้เยี่ยมชมวัดนี้และพระราชทานชื่อว่า วัดจีเกี๊ยน  และในปี ค.ศ. 1716 เหงียน ฟุก จู ขุนนางของตระกูลเหงียนได้เปลี่ยนชื่อวัดเป็น วัดกิ๊ญเทียน  ต่อมาสมเด็จพระจักรพรรดิมิญ หมั่ง แห่งราชวงศ์เหงียน ได้ทรงเยี่ยมชมวัดนี้ในปี ค.ศ. 1821 และทรงเปลี่ยนชื่อวัดแห่งนี้เป็น วัดฮหวั่งฟุก (ฮ้านตึ:) หรือที่เรียกว่า เจดีย์จั่ม หรือ เจดีย์กวาน 
เจดีย์ได้รับการบูรณะขึ้นใหม่หลายครั้ง ในปี ค.ศ. 1985 เจดีย์ได้รับความเสียหายอย่างรุนแรงจากพายุโซนร้อน เหลือเพียงประตูฐานของวัด และระฆังหนัก 80 กิโลกรัม และพระพุทธรูปเก่าบางส่วน วัดถูกรวมอยู่ในรายชื่อของมรดกทางวัฒนธรรมจังหวัดกว๋างบิ่ญ
ในเดือนธันวาคม ค.ศ. 2014 การบูรณะเจดีย์ได้รับการริเริ่มขึ้น เมื่อวันที่ 16 มกราคม ค.ศ. 2016 เจดีย์ใหม่ได้ถูกเปิดตัวด้วยการร่วมมือกันของรัฐบาลเวียดนาม สมาชิกของพุทธเถรจากประเทศเวียดนามและพม่า สมเด็จพระสังฆราชเทพ วงศ์ จากกัมพูชา และชาวพุทธทั่วประเทศเวียดนาม เจดีย์ฮหวั่งฟุกได้รับการยอมรับเป็นสมบัติทางประวัติศาสตร์ของประเทศเวียดนาม 
ในวันพิธีเปิดพุทธเถรจากพม่าได้นำพระบรมสารีริกธาตุพระโคตมพุทธเจ้าจากพระมหาธาตุเจดีย์ชเวดากองในย่างกุ้งไปยังเจดีย์ฮหวั่งฟุก
เทียนชานในซินเจียง

ประกอบด้วยพื้นที่ 4 พื้นที่ ได้แก่ โทมูร์ คาลาจุน-เควอร์เตอหนิง ปาอินปูคูเคอ และปกตา (Tomur, Kalajun-Kuerdening, Bayinbukuke and Bogda) รวมพื้นที่ 606,833 เฮกแตร์ (6,068.33 ตร.กม. หรือ 3,792,706 ไร่) พื้นที่เหล่านี้เป็นส่วนหนึ่งของระบบภูเขาเทียนชานแห่งเอเชียกลาง ซึ่งเป็นหนึ่งในเทือกเขาที่ใหญ่ที่สุดของโลก ซินเจียงเทียนชานมีรูปลักษณะภูมิประเทศทางกายภาพที่โดดเด่นเป็นเอกลักษณ์ และมีพื้นที่ที่มีทิวทัศน์งดงาม ได้แก่หิมะและภูเขาหิมะที่มียอดปกคลุมด้วยน้ำแข็ง ป่าและทุ่งหญ้าที่บริสุทธิ์ แม่น้ำและทะเลสาบที่ใสสะอาด และหุบเขาหินแดง ภูมิทัศน์เหล่านี้ตัดกันกับภูมิทัศน์ของทะเลทรายอันกว้างใหญ่ที่อยู่ติดกัน ก่อให้เกิดภาพตรงกันข้ามของสภาพแวดล้อมของความร้อนและความหนาว ความแห้งและความเปียก ความเปล่าเปลี่ยวและความอุดมสมบูรณ์ สภาพพื้นที่และระบบนิเวศยังคงรักษาสภาพเดิมไว้ตั้งแต่ยุคไพลโอซีน และเป็นตัวอย่างที่โดดเด่นของกระบวนการวิวัฒนาการทางชีววิทยาและนิเวศวิทยา แหล่งนี้ยังมีพื้นที่แผ่เข้าไปภายในทะเลทรายตากลิมากัน ซึ่งเป็นหนึ่งในทะเลทรายที่ใหญ่ที่สุดและอยู่บนพื้นที่สูงที่สุดของโลก มีชื่อเสียงด้วยเนินทรายขนาดใหญ่และพายุทรายที่รุนแรง ยิ่งไปกว่านั้น ซินเจียงเทียนชานยังเป็นถิ่นที่อยู่ของพืชพันธุ์เฉพาะถิ่นและพืชพันธุ์โบราณ ซึ่งบางชนิดหายากและอยู่ในภาวะเสี่ยงต่อการสูญพันธุ์
มรดกโลก.
เทียนชานในซินเจียงได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 37เมื่อปี 2556ที่กรุงพนมเปญ ประเทศกัมพูชาด้วยข้อกำหนดและหลักเกณฑ์ในการพิจารณา ดังต่อไปนี้
แหล่งตู่ซี

แหล่งตู่ซี ตั้งอยู่บนพื้นที่ภูเขาทางตะวันตกเฉียงใต้ของประเทศจีน เต็มไปด้วยมรดกที่ยังคงหลงเหลือของชนเผ่าต่าง ๆ ซึ่งบรรดาหัวหน้าเผ่าจะได้รับการแต่งตั้งจากรัฐบาลและใช้ชื่อว่า 'ถูซือ' ชนเผ่านี้ปกครองดินแดนแห่งนี้ตั้งแต่ช่วงศตวรรษที่ 13 ถึง ช่วงต้นศตวรรษที่ 20
ระบบถูซือเป็นผลต่อยอดมาจากระบบปกครองชนกลุ่มน้อยของราชวงศ์จีนใน 3 ศตวรรษก่อนคริสตกาล เพื่อให้เกิดความเป็นหนึ่งเดียว ในขณะเดียวกันก็ยังทำให้ชนกลุ่มน้อยต่างๆ สามารถรักษาจารีตประเพณีและวิถีชีวิตของตัวเองเอาไว้ได้ ป้อมปราการที่หลงเหลือในดินแดนแห่งนี้ ยังเป็นหลักฐานอย่างดีของลักษณะการปกครองดังกล่าว
มรดกโลก.
แหล่งตู่ซีได้รับการลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
สนธิสัญญาไม่แพร่ขยายอาวุธนิวเคลียร์

สนธิสัญญาไม่แพร่ขยายอาวุธนิวเคลียร์ (หรือเรียกทั่วไปว่า Non-Proliferation Treaty หรือ NPT) เป็นสนธิสัญญาระหว่างประเทศโดยมีวัตถุประสงค์เพื่อป้องกันการกระจายของอาวุธนิวเคลียร์และเทคโนโลยีอาวุธ เพื่อส่งเสริมความร่วมมือการใช้พลังงานนิวเคลียร์ในทางสันติ และเพื่อผลักดันเป้าหมายการบรรลุการลดอาวุธนิวเคลียร์และการลดกำลังรบโดยทั่วไปและสมบูรณ์
สนธิสัญญาฯ เปิดให้ลงนามในปี 2511 มีผลใช้บังคับในปี 2513 วันที่ 11 พฤษภาคม 2538 มีการขยายสนธิสัญญาฯ ขยายเวลาไปอย่างไม่มีกำหนด มีประเทศที่ปฏิบัติตาม NPT มากกว่าความตกลงจำกัดอาวุธและลดกำลังรบอื่นใด อันเป็นหลักฐานความสำคัญของสนธิสัญญาฯ มี 191 รัฐเข้าร่วมสนธิสัญญาฯ แม้ว่าเกาหลีเหนือ ซึ่งเห็นชอบ NPT ในปี 2528 แต่ไม่เคยปฏิบัติตาม โดยประกาศถอนตัวในปี 2546 มีรัฐสมาชิกสหประชาชาติสี่รัฐไม่เคยเข้าร่วม NPT ได้แก่ อินเดีย อิสราเอล ปากีสถานและซูดานใต้
สนธิสัญญาดังกล่าวรับรองรัฐอาวุธนิวเคลียร์ห้ารัฐ ได้แก่ จีน ฝรั่งเศส รัสเซีย สหราชอาณาจักรและสหรัฐอเมริกา (ซึ่งเป็นสมาชิกถาวรห้าประเทศแห่งคณะมนตรีความมั่นคงแห่งสหประชาชาติด้วย) สี่รัฐอื่นที่ทราบหรือเชื่อว่าครอบครองอาวุธนิวเคลียร์ ได้แก่ อินเดีย ปากีสถานและเกาหลีเหนือทดสอบอย่างเปิดเผยและประกาศว่าตนครอบครองอาวุธนิวเคลียร์ ฝ่ายอิสราเอลมีนโยบายปกปิดโครงการอาวุธนิวเคลียร์ของตน
NPT ประกอบด้วยคำปรารภและ 11 ข้อ แม้ไม่มีการแสดงมโนทัศน์ "เสา" อยู่ที่ใดใน NPT กระนั้น บางครั้งมีการตีความสนธิสัญญาว่าเป็นระบบสามเสา ซึ่งส่อความความสมดุลระหว่างเสา ดังนี้
NPT มักถูกมองโดยยึดการต่อรองศูนย์กลาง คือ "รัฐมิใช่อาวุธนิวเคลียร์ตาม NPT ตกลงว่าจะไม่ได้มาซึ่งอาวุธนิวเคลียร์และเพื่อเป็นการตอบแทน รัฐอาวุธนิวเคลียร์ NPT ตกลงแบ่งประโยชน์ของเทคโนโลยีนิวเคลียร์ในทางสันติและแสวงการลดอาวุธนิวเคลียร์โดยมุ่งกำจัดคลังแสงนิวเคลียร์ของตนในบั้นปลาย" มีการทบทวนสนธิสัญญาดังกล่าวทุกห้าปีในการประชุมเรียก การประชุมทบทวนของภาคีสนธิสัญญาไม่แพร่ขยายอาวุธนิวเคลียร์ แม้เดิมเข้าใจว่าสนธิสัญญามีระยะเวลาจำกัด 25 ปี แต่ภาคีผู้ลงนามตัดสินใจเป็นมติเห็นพ้องให้ขยายสนธิสัญญาอย่างไม่มีกำหนดและโดยปราศจากเงื่อนไขระหว่างการประชุมทบทวนในนครนิวยอร์กเมื่อวันที่ 11 พฤษภาคม 2538 เป็นผลจากความพยายามของรัฐบาลสหรัฐที่สำเร็จ โดยมีเอกอัครราชทูต โทมัส เกรแฮม จูเนอร์ เป็นผู้นำ
เมื่อมีการเสนอ NPT นั้น มีการทำนายว่าจะมีรัฐอาวุธนิวเคลียร์ 25–30 รัฐใน 20 ปี ทว่า กว่าสี่สิบปีให้หลัง มีห้ารัฐที่ไม่เป็นภาคี NPT และรวมอีกสี่รัฐเท่านั้นที่เชื่อว่าครอบครองอาวุธนิวเคลียร์ มีการใช้มาตรการเพิ่มหลายอย่างเพื่อเสริมความเข้มแข็งของ NPT และระบอบการไม่แพร่ขยายนิวเคลียร์ที่กว้างกว่า และทำให้รัฐยากที่จะได้มาซึ่งสมรรถนะผลิตอาวุธนิวเคลียร์ ซึ่งรวมการควบคุมการส่งออกของกลุ่มผู้จัดหานิวเคลียร์และมาตรการพิสูจน์ยืนยันที่มีการเสริมของพิธีสารเพิ่มเติมของ IAEA
เอลเมอร์ แมคคอลลัม

เอลเมอร์ เวอร์เนอร์ แมคคอลลัม (3 มีนาคม ค.ศ. 1879 – 15 พฤศจิกายน ค.ศ. 1967) เป็นนักชีวเคมีชาวอเมริกัน เกิดที่เมืองเรดฟิลด์ เป็นบุตรของคอร์นีเลียส อาร์มสตรอง แมคคอลลัมและมาร์ธา แคเทอรีน คิดเวลล์ แมคคอลลัม เรียนจบปริญญาตรีและปริญญาโทจากมหาวิทยาลัยแคนซัส และเรียนจบปริญญาเอกจากมหาวิทยาลัยเยล ก่อนจะทำงานที่มหาวิทยาลัยวิสคอนซิน แมดิสัน แมคคอลลัมทำการทดลองเกี่ยวกับสารอาหารจนในปี ค.ศ. 1913 แมคคอลลัมค้นพบสารอาหารชนิดหนึ่งที่ละลายได้ในไขมัน เนื่องจากในขณะนั้นยังไม่มีการค้นพบโครงสร้างของสารชนิดนี้ แมคคอลลัมและเพื่อนร่วมงาน มาร์เกอริต เดวิสจึงใช้ตัวอักษรภาษาอังกฤษในการเรียกชื่อแทน แมคคอลลัมเรียกวิตามินเอว่า "fat-soluble A" และเรียกวิตามินบีว่า "water-soluble B" ต่อมาในปี ค.ศ. 1917 แมคคอลลัมดำรงตำแหน่งศาสตราจารย์ด้านเคมีสุขศาสตร์คนแรกของมหาวิทยาลัยจอห์นส ฮ็อปกินส์ ขณะทำงานอยู่ที่นี่ แมคคอลลัมตีพิมพ์บทความทางวิชาการกว่า 150 บทความ เป็นบทความเกี่ยวกับการวิจัยด้านวิตามินและโลหะปริมาณน้อยในอาหาร แมคคอลลัมได้ร่วมงานกับสำนักงานอาหารและยาสหรัฐฯ เพื่อลดปัญหาการขาดสารอาหารของทหารช่วงหลังสงครามโลกครั้งที่หนึ่ง แมคคอลลัมเกษียณตัวเองในปี ค.ศ. 1946 และเสียชีวิตที่เมืองบอลทิมอร์ในปี ค.ศ. 1967
เจสซิก้า โจนส์ (ภาพยนตร์ชุดทางโทรทัศน์)

เจสซิกา โจนส์  เป็นภาพยนตร์ชุดทางโทรทัศน์อเมริกันแนวซูเปอร์ฮีโร โดยมีเค้าโครงมาจาก "เจสซิกา โจนส์" ของมาร์เวลคอมิกส์ เรื่องนี้อำนวยการสร้างโดยทิม อีอาโคฟาโน นำแสดงโดยคริสเตน ริตเตอร์, ไมก์ โคลเตอร์, เรเชล เทย์เลอร์ เป็นต้น โดยออกอากาศทางเน็ตฟลิกซ์เมื่อวันที่ 20 พฤศจิกายน พ.ศ. 2558
กรภัทร์ เกิดพันธุ์

กรภัทร์ เกิดพันธุ์ (เกิด 18 ธันวาคม พ.ศ. 2543) (ชื่อเล่น นนน [นะ-นน]) เป็นนักแสดงและนักร้องชายชาวไทย สังกัดจีเอ็มเอ็มทีวี มีผลงานซีรีส์ชุดทางโทรทัศน์เรื่องแรกคือ "Ugly Duckling รักนะเป็ดโง่" ตอน "Don't" โดยรับบทเป็น "ปลาวาฬ" และเริ่มเป็นที่รู้จักจากบท "เอส" ในซีรีส์ชุดทางโทรทัศน์เรื่อง "รุ่นพี่ Secret Love" 
ประวัติ.
กรภัทร์ เกิดพันธุ์ เกิดเมื่อวันที่ 18 ธันวาคม พ.ศ. 2543 เป็นนักแสดงชาวไทย และเป็นบุตรชายคนโตของนักแสดง คุณากร เกิดพันธุ์ และพูนสุข เกิดพันธ์ุ เขามีน้องสาว 1 คน ชื่อ พิชชาภรณ์ เกิดพันธุ์ จบศึกษาระดับมัธยมศึกษาจากโรงเรียนอมาตยกุล ปัจจุบันกำลังศึกษาในระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์ รุ่นเดียวกับ จักริน กังวานเกียรติชัย, ธนพนธ์ สุขุมพันธนาสาร 
อาชีพ.
กรภัทร์ เริ่มมีผลงานตั้งแต่อายุ 3 เดือน เริ่มจากถ่ายโฆษณาในช่วงวัยเด็ก หลังจากนั้น ใน พ.ศ.2558 ได้เล่นภาพยนตร์ชุดทางโทรทัศน์เรื่องแรกคือ "Ugly Duckling รักนะเป็ดโง่" โดยรับบทเป็น ปลาวาฬ (ออกอากาศทางจีเอ็มเอ็ม 25)
หลังจากนั้น กรภัทร์ ได้มีผลงานภาพยนตร์ชุดทางโทรทัศน์มากมาย และเริ่มมีชื่อเสียงจากการแสดงภาพยนตร์ชุดทางโทรทัศน์เรื่อง "รุ่นพี่ Secret Love" ในบท เอส, "My Dear Loser รักไม่เอาถ่าน" ในบท โอ้, "The Gifted นักเรียนพลังกิฟต์" ในบท แปง, "Blacklist นักเรียนลับบัญชีดำ" ในบท ทราฟฟิค และแค่เพื่อนครับเพื่อน ในบท ปราณ
กรภัทร์ ได้รับการเสนอชื่อเข้าชิงรางวัลระดับเอเชียอย่าง Asian Academy Creative Awards และ Asian Television Awards ในสาขา Best Actor in a Leading Role จากบท แปง ใน The Gifted (ปี2562) และ The Gifted Graduation (ปี2564) และ ในปีพ.ศ.2565 เขาได้รับรางวัลจากเวที Asian Television Awards ในสาขา Best Theme Song จากเพลง แค่เพื่อนมั้ง (Just Friend?) 
ด้านการเป็นนักร้อง กรภัทร์ ได้เปิดตัวในฐานะศิลปินเดี่ยวเต็มตัวในสังกัดค่าย ไรเซอร์ มิวสิค ด้วยชื่อ NANON และมีซิงเกิลแรกภายใต้ค่าย RISER MUSIC คือเพลง สิ่งมหัศจรรย์ที่ไม่มีรูปแบบ (Unidentified Wonder) 
ต่อมาในวันที่ 15 พฤศจิกายน พ.ศ.2566 NANON ได้ปล่อยอัลบั้มเต็มอัลบั้มแรกที่มีชื่อว่า “THE SECRETS OF THE UNIVERSE” ประกอบด้วยเพลงทั้งหมด 12 เพลง
ในปีพ.ศ.2567 กรภัทร์ ได้จัดคอนเสิร์ตเดี่ยวเต็มรูปแบบครั้งแรกในชีวิต ภายใต้ชื่อ “Nanon Born To เบียว(Beo) Concert” เมื่อวันเสาร์ที่ 23 มีนาคม พ.ศ. 2567 ณ ธันเดอร์โดม เมืองทองธานี และได้ทัวร์คอนเสิร์ตที่เมืองต่างๆในทวีปเอเชีย (Asia Tour) อาทิ กุ้ยหยาง ฮ่องกง ไทเป โตเกียว โฮจิมินห์ และหนานหนิง
จุดยืนทางการเมือง.
กรภัทร์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ไดอานา คิง

ไดอานา คิง  เกิดวันที่ 8 พฤศจิกายน ค.ศ. 1970 เป็นนักร้อง-นักแต่งเพลงชาวจาเมกาที่รวมดนตรี เร้กเก้ เร้กเก้ฟิวชันและแดนซ์ฮอลล์ เธอมีแม่เป็นอินโดจาเมกา (จาเมกาเชื้อสายอินเดีย) และพ่อเชื้อสายแอฟริกัน